Starpslāvu valoda
Starpslāvu valoda (medžuslovjansky jezyk, меджусловјанскы језык) ir 2006. gadā radīta mākslīga panslāvu palīgvaloda, kas atvasināta no baznīcslāvu valodas, un rakstībā izmanto gan latīņu alfabētu, gan kirilicu. Valodas gramatikas un vārdu krājuma pamatā ir slāvu valodām kopīgas konstrukcijas, valodai ir vienkāršota gramatika ar minimālu izņēmumu skaitu, kas ļauj slāvu valodās runājošiem to viegli apgūt. Pirmkārt, tā ir radīta, lai palīdzētu ceļotājiem un cilvēkiem sazināties klātienē un internetā bez teksta tulkošanas. Ir diezgan grūti noteikt to cilvēku skaitu, kuri runā starpslāvu valodā. Statistisko un demogrāfisko datu trūkums ir izplatīta problēma mākslīgo valodu vidū, tāpēc aplēses vienmēr ir netiešas un aptuvenas.